text: Færre boligområder i Syddanmark er med på ny ghettoliste
  01 december 2014 kl. 13.45
  I alt ni boligområder i TV SYDs sendeområde er med på den nye liste. En ny er kommet til, mens to andre områder nu er ude af listen.
  Mens Præstebakken/Syrenparken i Esbjerg er blandt de i alt 31 boligområder i Danmark, som bliver betegnet som et udsat boligområde, så kan både Løget by ved Vejle og Nørager/Søstjernevej i Sønderborg glæde sig over, at de ikke længere optræder på listen.
  I boligområdet Løget by er antallet af dømte beboere faldet fra 2,76 til 2,65 procent. Det er under grænsen på 2,70 procent.
  I boligområdet Nørager/Søstjernevej i Sønderborg er det ligeledes færre dømte beboere, der sender området ud af ghettolisten.
  Se her en liste over de udsatte boligområder i Syddanmark der er med på ghettolisten.
   
  Præstebakken/Syrenparken, EsbjergStengårdsvej kvarteret, EsbjergHedelundgårdparken, EsbjergKorskærparken, FredericiaSøndermarksvej mv, FredericiaSundparken, HorsensMunkebo, KoldingSkovparken/Skovvejen, KoldingFinlandsparken, Vejle
  Se liste på ministeriets hjemmeside
  